لور جورج دكاش مطربة وممثلة مارونية لبنانية مصرية، اتولدت فى بيروت يوم 24 مارس 1917. اتوفت فى القاهرة 12 اكتوبر 2005 عن 88 سنة. هيه بنت تاجر منسوجات و قماشات لبناني غني اسمه جورج دكاش. اشتهرت سنة 1939 بأغنيتها امنت بال‍له اللى لحنها فريد غصن. درست الموسيقى على ايد عازف العود بترو طراو و الملحن سليم الحلو. اتاثرت بالترانيم الكنسية. اشتغلت فى الراديو المصري من سنة 1945. اتميزت بالعزف على العود و تلحين الاغاني. قدمت عشرات الاغاني من كل قوالب الغنا، زى الدور و الموشح و القصيدة و الطقطوقة و المنولوج و الموال. كانت نجمة دايمة فى حفلات الراديو المصري من نُص الأربعينات فى سينما قصر النيل و ريڤولي و راديو وفي الباخرة سودان. استقرت فى مصر لغاية موتها. ليها فى الراديو المصري أكتر من 500 اغنية. اتجوزت مرتين: الأولانية من لبناني و مستمرتش طويل، و التانية من المهندس المصري سليمان الامير و خدت الجنسية المصرية من جوازها منه و إبنها الوحيد مات فى حوادث لبنان[عايز توضيح]. كانت بترتل فى رتبة خميس الأسرار ايام الحد جوّا كنيسة مار مارون للرهبنة المريمية المارونية فى مصر الجديدة فى القاهرة. اتشيع جثمانها من الكنيسة المارونية فى القاهرة.